
Soodustuse määramine teede ja tänavate sulgemise maksule

(Narva Kutseõppekeskus)
1. ASJAOLUD JA MENETLUSE KÄIK

20.04.2016. a esitas Narva Kutseõppekeskus, registrikood 70005996, Narva Linnavalitsuse Arhitektuuri- ja Linnaplaneerimise Ametile taotluse, milles teatab spordivõistluse „Narva Rallisprint 2016“ toimumisest 21.05.2016. a. ning ühtlasi palub vabastada ta teede ja tänavate sulgemise maksust linnatänavate sulgemisel 21.05.2016. a. spordivõistluse „Narva Rallisprint 2016“ läbiviimiseks.
Rallivõistlus on pealtvaatajatele tasuta. Võistluse turvalisuse tagamiseks kaasatakse võistluse läbiviimisesse G4S (22 turvatöötajat terve ralliraja ääres) ja Päästeteenistuse ning kiirabi ekipaažid, et tagada vajadusel operatiivne trassile pääs.
2. ÕIGUSLIKUD ALUSED
2.1.
Korraldus kehtestatakse kohaliku omavalitsuse korralduse seaduse § 30 lõike l punkti 2 alusel, mille kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla- ja linna põhimäärusega on pandud täitmiseks valitsusele.

2.2.
Narva Linnavolikogu 21.05.2015 määruse nr 18 "Narva linna teede ja tänavate sulgemise maks" § 9 lõike 1 võib Narva Linnavalitsus erandjuhul oma korraldusega anda territooriumi sulgemismaksu soodustust, lähtudes avalikust huvist ja kui üritus on linnaelu aspektis oluline.
3. OTSUS

Vabastada Narva Kutseõppekeskus, registrikood 70005996, teede ja tänavate sulgemise maksust linnatänavate sulgemisel 21.05.2016. a. spordivõistluse „Narva Rallisprint 2016“ läbiviimiseks.
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha käesolev korraldus teatavaks Narva Kutseõppekeskusele.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

